กกต. ประกาศผลการเลือกตั้งแบบแบ่งเขตเลือกตั้ง 349 เขต ยังไม่ประกาศรับรองผล 1 เขต เนื่องจาก กกต.ประกาศให้มีการเลือกตั้งใหม่
กกต. ประกาศผลการเลือกตั้งแบบแบ่งเขตเลือกตั้ง 349 เขต ยังไม่ประกาศรับรองผล 1 เขต เนื่องจาก กกต.ประกาศให้มีการเลือกตั้งใหม่         นายแสวง บุญมี รองเลขาธิการ กกต. แถลงประกาศ คณะกรรมการการเลือกตั้ง (กกต.) เรื่อง ผลการเลือกตั้ง สมาชิกสภาผู้แทนราษฎรแบบแบ่งเขตเลือกตั้ง โดยได้ประกาหผู้ซึ่งได้รับการเลือกตั้งเป็นสมาชิกสภาผู้แทนราษฎร แบบแบ่งเขตเลือกตั้ง จำนวน 348 คน ตามพระราชบัญญัติประหอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 127 ด้วยเหลืออีก 1 เขต ที่ยังไม่ได้ประกาศผล คือ เขต 8 จังหวัดเชียงใหม่ ที่ กกต. สั่งให้มีการเลือกตั้งใหม่ อย่างไรก็ตามยอมรับว่า ยังมีสำนวนร้องคัดค้านการเลือกตั้ง ที่ กกต.กำลังพิจารณาอยู่อีกกว่า 400 สำนวน เกี่ยวข้องกับผู้สมัครประมาณ 50 ราย แต่การที่ กกต. ประกาศรับรองผลการเลือกตั้ง ส.ส.แบบแบ่งเขตเกือบทั้งหมดเนื่องจากมีการตรวจสอบในเบื้องต้นแล้วและเพื่อให้เป็นไปตามรัฐธรรมนูญที่ กกต.จะต้องประกาศรับรองส.ส. ร้อยละ 95 ขึ้นไป ทั้งนี้หากผลการสืบสวนสอบสวนและไต่สวนออกมาว่า ส.ส. ที่ประกาศรับรองไปแล้วมีความผิด ก็สามารถถูกถอดถอนภายหลังได้ แต่ขณะนี้ กระบวนการสืบสวนและรวบรวมพยานหลักฐานยังไม่แล้วเสร็จ ต้องให้โอกาสผู้สมัคร และถือว่ายังเป็นผู้บริสุทธิ์        ในการนี้ สำนักงานคณะกรรมการการเลือกตั้ง จึงขอแจ้งให้ผู้ได้รับเลือกตั้งเป็นสมาชิกสภาผู้แทนราษฎร แบบแบ่งเขตเลือกตั้งตามประกาศดังกล่าว รับหนังสือรับรองการได้รับเลือกตั้งเป็นสมาชิกสภาผู้แทนราษฎรแบบแบ่งเขตเลือกตั้ง (ส.ส. 6/4) นับแต่วันนี้(7 พ.ค.62) เป็นตันไป ไม่เว้นวันหยุดราชการ ระหว่างเวลา 08.30น. ถึงเวลา 16.30 น. ณ ห้องประชุม ๒๐๓ ชั้น ๒ สำนักงานคณะกรรมการการเลือกตั้ง อาคารรัฐประศาสนภักดี ศูนย์ราชการเฉลิมพระเกียรติ ถนนแจ้งวัฒนะ กรุงเทพมหานคร โดยสามารถตรวจดูรายชื่อผู้ได้รับเสือกตั้งเป็นสมาชิกสภาผู้แทนราษฎรในราซกิจจานุเบกษา และเว็บไซต์ของสำนักงานคณะกรรมการการเลือกตั้ง https:/wow.ect .go.th         สำหรับการประกาศรับรองผู้สมัครแบบบัญชีรายชื่อ นายแสวง กล่าวว่า จะต้องรอมติของศาลรัฐธรรมนูญในวันพรุ่งนี้ที่ กกต. ขอให้ศาลรัฐธรรมนูญพิจารณาสูตรการคำนวณ ส.ส.บัญชีรายชื่อก่อน และไม่รับปากว่าหากศาลรัฐธรรมนูญวินิจฉัยออกมาในทางลบจะประกาศรับรอง ส.ส. บัญชีรายชื่อ ในวันที่ 9 พฤษภาคม หรือไม่ นายแสวง กล่าวว่า ขอให้รอมติศาลรัฐธรรมนูญก่อน ซึ่ง กกต. ได้เตรียมหาทางออกไว้ทั้งหมดแล้ว